ବଲାଙ୍ଗିରଃ ବଲାଙ୍ଗିର ଛାତ୍ର କଂଗ୍ରେସ ସଭାପତିଙ୍କ ଆତ୍ମହତ୍ୟା ଅଭିଯୋଗ। ଜିଲ୍ଲା ଛାତ୍ର କଂଗ୍ରେସର ସଭାପତି ଥିବା ସୁଶାନ୍ତ ମିଶ୍ରଙ୍କ ମୃତଦେହ ଝୁଲନ୍ତା ଅବସ୍ଥାରେ ଉଦ୍ଧାର କରାଯାଇଛି।
ସଦର ଥାନା ଅନ୍ତର୍ଗତ ବୀରମୁଣ୍ଡା ଗାଁରେ ଥିବା ତାଙ୍କ ଘରୁ ତାଙ୍କ ମୃତଦେହକୁ ଝୁଲନ୍ତା ଅବସ୍ଥାରେ ଥିବା ଦେଖିବାକୁ ମିଳିଛି। ସୁଶାନ୍ତ ଆତ୍ମହତ୍ୟା କରିଥିବା ଅନୁମାନ କରାଯାଉଛି।
ତେବେ ଆତ୍ମହତ୍ୟା ପଛର କାରଣ କ'ଣ ସେ ନେଇ କିଛି ଜଣାପଡ଼ିନି। ବଲାଙ୍ଗିର ପୋଲିସ ଘଟଣାସ୍ଥଳରେ ପହଞ୍ଚି ତଦନ୍ତ ଜାରି ରଖିଛି। ଘଟଣାସ୍ଥଳରୁ ଏକ ସ୍କୁଟର ଓ ମଦ ବୋତଲ ପଡ଼ିଥିବା ଦେଖିବାକୁ ମିଳିଥିବାରୁ ଏହା ପଛରେ ଆଉ କି କାରଣ ରହିଛି ତାକୁ ନେଇ ପୋଲିସ ତନାଘନା ଆରମ୍ଭ କରିଛି।
